ae 
25 
K tomu već dovoljno opisanom procesu imamo sada nješto 
važnog, novog pridodati. Prije je rečeno, da se oba srednja lista 
ciepaju u parietalnoj zoni, a da su u blastodermi opet srašteni. 
Tomu i je tako, nu samo u početku. Jer dizanjem amnionalnih 
bora nastavlja se ovo ciepanje i preko parietalne zone, u vanjskoj 
zoni. Time dobijemo nutarnju šupljinu zametka, koja sa vanjskom 
šupljinom, izmedju amnia, žutanjka i slobodne seroze, stoje u 
savezu. Kada se amnion toliko suzi, da posve prione uz pup 
pileta, tada se tek rastanu obje šupljine, kojim je porieklo bilo 
jedno te isto. 
U 5. danu počimlje se u šupljini izmedju amniona i zametka 
nakupljati tekućina, koja amnion malo od zametka digne. U 6. i 
7. danu postane ta šupljina mnogo veća, jer se je sve više 
tekućine nakupilo. Cudnovato je gibanje, koje se u 7. danu na 
embriu opaža. Ovo gibanje pretvara se skoro u ritm.čko pul- 
siranje, koje zametak amo i tamo ziblje, a potiče od mišičnih 
vlakanaca u kožnoj (vanjskoj) ploči amniona. Slična gibanja opa- 
žaju se kašnje i na allantoidi. 
U 7. danu se je žutanjak znatno povećao, ali je ujedno 
postao njesto redji. Uzrok tomu je taj, što žutanjkova kesica 
počimlje absorbirati bjelanjak. 
U 8., 9. i 10. danu ne opaža se na amnionu ništa nova. 
Njegove pulsacije postigle su u 8. danu vrhunac svoje inten- 
sivnosti, ali od sad bivaju sve to slabijima. Ciepanje srednjeg 
lista (mezoderme) dostiglo je sada tri četvrtine žutanjka. Šupljina 
se je po tom, jer se u njem allontoida širi, vrlo povećala. Allan- 
toida je sve više pljosnata vrečica, izpunjena tekućinom, a pre- 
pletena žilicama. Po raznoj boji dolazeće i odlazeće krvi razabire 
se sve bolje, da allantoida doista služi embrionalnom disanju, 
U 11. danu se je žutanjkova kesica opet znatno umanjila, 
te se sada bora (faltet). Na nutarnjim borama pojavljuju se veće 
žile, koje sad brzo absorbiraju sav sadržaj, dovodeć ga direktno u 
krvotok pileta. Trbušne stiene su se već posve razvile. Tielo pileta 
se i na trbušnoj strani zatvara. Zavoji crieva, koji su do sada iz 
embria virili, budu povučeni u trbušnu šupljinu. Pile stoji u 
savezu samo još sa svojim omotcima, i to kroz pup, u kojem 
su držak allantoide i držak žutanjkove kesice obaviti tokom, koji 
je opet držak amniona. 
